section_heading: Povijest
paragraph_text: Organizacijski su brigade Hrvatskog vijeća obrane bile ustrojene na modificiranom predlošku organizacije pričuvnih brigada tipa "R" u staroj Jugoslavenskoj narodnoj armiji, a prema tom su rasporedu bile i opremane i imale planski sastav od 2.841 časnika i vojnika. Međutim, u pojedinim područjima, posebno srednjoj Bosni, taktičke postrojbe Hrvatskog vijeća obrane nikada nisu uspijevale dostići predviđenu snagu (broj časnika i vojnika).